**Izvješće o radu Odbora za osiguravanje i unapređivanje kvalitete Fakulteta za matematiku Sveučilišta u Rijeci u 2023. godini**

**(prilog za 70. sjednicu Odbora za osiguravanje i unapređivanje kvalitete**

**Fakulteta za matematiku Sveučilišta u Rijeci)**

**Članovi Odbora za osiguravanje i unapređivanje kvalitete Odjela za matematiku Sveučilišta u Rijeci u 2023. godini bili su:**

1. prof. dr. sc. Dean Crnković - predstavnik uprave Odjela
2. izv. prof. dr. sc. Ana Jurasić - predstavnik Zavoda za algebru i teoriju brojeva
3. izv. prof. dr. sc. Bojan Crnković - predstavnik Zavoda za matematičku analizu
4. doc. dr. sc. Sara Ban - predstavnik Zavoda za diskretnu matematiku
5. Larisa Poljak, studentica - predstavnica studenata preddiplomskog studija
6. Martina Baraba, studentica - predstavnica studenata diplomskih studija
7. Nevia Grbac, prof. - predstavnik Alumni kluba Fakulteta za matematiku Sveučilišta u Rijeci.

Odbor je u 2023. godini zasjedao četiri puta te provodio redovne procedure opisane u Priručniku za kvalitetu studiranja Sveučilišta u Rijeci i u Dopuni Priručniku za kvalitetu studiranja Fakulteta za matematiku Sveučilišta u Rijeci te radio na izmjenama postojećih i razradi novih procedura. Tijekom 2023. godine članovi Odbora za kvalitetu proveli su:

- analizu prolaznosti studenata u akademskoj godini 2022./2023.,

- analizu rezultata studentskih anketa za evaluaciju nastave provedene u 2022./2023. akademskoj godini,

- analizu međunarodne suradnje i mobilnosti nastavnika i studenata – za akademsku godinu 2022./2023. (izvješće podneseno tijekom 2024. godine),

- analizu ankete o zadovoljstvu studiranjem na Fakultetu za matematiku – za akademsku godinu 2021./2022. (u suradnji s Centrom za osiguravanje i unapeđivanje kvalitete),

- analizu podataka o broju nastavnika i studenata – za akademsku godinu 2022./2023.,

- analizu ankete za utvrđivanje razloga ispisa sa studija, za 2023. godinu (izvješće podneseno tijekom 2024. godine).

O svim provedenim aktivnostima podnesena su ili će biti ponesena izvješća Fakultetskom vijeću Fakulteta za matematiku. Temeljem rezultata anketa Odbor je, nakon provedenih rasprava, nastojao komentirati i predlagati eventualne potrebne mjere.

Odbor je u 2023. godini nastavio analizirati i revidirati postojeće te raditi na razradi i uvođenju novih procedura za osiguravanje kvalitete na Fakultetu, poštujući preporuke koje je Fakultet dobio tijekom prethodnih evaluacija sustava osiguravanja kvalitete, ali i djelujući u cilju prikupljanja onih podataka koji su Fakultetu nužni kako bi sustav osiguravanja kvalitete bio što djelotvorniji. Odbor je u 2023. godini u novu verziju Dopune Priručniku za kvalitetu studiranja Fakulteta za matematiku Sveučilišta u Rijeci unio sljedeće promjene:

- izmijenjenjeni anketni upitnik o razlozima ispisa sa studija te opis te procedure,

- izmijenjeni anketni upitnik o zapošljavanju po diplomiranju,

- izmjenu procedure za analizu podataka o broju nastavnika i studenata,

- izmijenjeni anketni upitnik za usporedbu ECTS bodova kolegija sa stvarnim opterećenjem studenata te izmjene metodologije prikupljanja podataka,

- uklanjanje procedure za unutarnju prosudbu na Fakultetu.

Odbor je radio na pripremi za unutarnju prosudbu sustava osiguravanja kvalitete na Fakultetu. Posjet sveučilišnog povjerenstva za unutarnju prosudbu je održan 24. listopada 2023. godine.

Odbor je tijekom 2023. godine:

* radio na razradi procedure za suradničku procjenu nastave (nastojeći proceduru opisanu u sveučilišnom Priručniku prilagoditi potrebama Fakulteta),
* uočio potrebu izmjene procedure za analizu podataka o broju nastavnika i studenata
* nakon provedene analize ustanovio da, osim promjena koje su u tijeku, trenutno nije potrebno posebno razrađivati (prilagođavati) još neku proceduru opisanu sveučilišnim Priručnikom.

Odbor vodi brigu o kvaliteti mrežnih stranica Fakulteta vezanih uz osiguravanje kvalitete. Redovito provjerava i ažurira njihov sadržaj.

Ana Jurasić je redovito izvještavala Odbor o svim važnijim raspravama i zaključcima sa sjednica Odbora za kvalitetu Sveučilišta u Rijeci, čiji je član bila u trećem mandatu do prosinca 2023. godine.